

REPUBLIKA HRVATSKA

VARAŽDINSKA ŽUPANIJA

OPĆINA VINICA

KLASA: 061-05/25-01/02

URBROJ:2186-11-25-2

Vinica, 20. siječnja 2025. godine

Na temelju članka 9. stavak 2. Odluke o nagradama najuspješnijim studentima („Službeni vjesnik Varaždinske županije“ 6/14), općinski načelnik Općine Vinica objavljuje

**Javni natječaj**

**za dodjelu nagrada najuspješnijim studentima**

1. Predmet natječaja: Dodjela nagrada najuspješnijim studentima s prebivalištem na području Općine Vinica.

2. Povodom Dana Općine, Općina Vinica dodijelit će 3 nagrade najuspješnijim redovitim studentima, svaka u iznosu od 664,00 eura.

3. Kriteriji za dodjelu nagrade:

– da su državljani RH

– da imaju prebivalište na području Općine Vinica u trajanju najmanje 2 godine

– da im je prosjek ocjena svih položenih ispita tekućeg studija, uključujući i prethodno završene razine studija, iznad 4,49

– da su redovno upisani u drugu ili višu godinu studija i da nemaju zaostajanja tijekom studija.

4. Uz prijavu koja se može preuzeti na [www.vinica.hr](http://www.vinica.hr) kandidati su dužni dostaviti slijedeću dokumentaciju:

1. Preslika vlastite osobne iskaznice ili potvrdu nadležne PU o duljini prebivališta na području Općine
2. Preslike o državljanstvu,
3. Potvrdu visokog učilišta o upisu u tekuću akademsku godinu (2024/25.) u statusu redovitog studenta iz koje je vidljiva godina studija, naziv i vrsta studija, trajanje studija (broj semestara) i godina upisa prve godine
4. Ovjereni prijepis ocjena svih godina tekućeg studija, a studenti diplomskih studija dostavljaju i ovjereni prijepis ocjena prethodno završene razine studija
5. Broj žiro-računa
6. Studenti na studijima u inozemstvu dokumente pod c) i d) dostavljaju i prevedene na hrvatski jezik i ovjerene kod sudskog tumača.

5. Prijave s potrebnom dokumentacijom dostavljaju se na adresu:

OPĆINA VINICA

Vinička ul. 5, Marčan,

42207 Vinica

„Povjerenstvo za dodjelu nagrade najuspješnijim studentima“

ili putem e-mail adrese [opcina.vinica@vinica.tcloud.hr](mailto:opcina.vinica@vinica.tcloud.hr)

Rok za dostavu je 07. veljače 2025. godine.

OPĆINSKI NAČELNIK OPĆINE VINICA

dr. sc. Branimir Štimec, prof.